stanford-oval/wikipedia huggingface dataset:
Kevin Kantee
Ura

Kantee on Jokereiden kasvatti. Hän pelasi ensimmäisen SM-liigaottelunsa Jokereissa kaudella 2003–2004. Lopullisesti Kantee vakiinnutti paikkansa Jokereiden kokoonpanossa kaudella 2004–2005, jolloin hän pelasi 46 ottelua liigassa.
Jokereissa Kantee voitti kaksi SM-hopeaa, kunnes hän siirtyi Turun Palloseuraan kesken kauden 2006–2007 . Kantee pelasi TPS:ssä lopulta vain kevään 2007, minkä jälkeen Kantee teki kahden vuoden sopimuksen Tampereen Ilveksen kanssa.  Kahden Ilves-kauden jälkeen Kantee pelasi vajanaisen kauden JYP:ssä. Kaudeksi 2010–2011 hän siirtyi Itävallan liigassa pelanneeseen slovenialaiseen HDD Olimpija Ljubljanaan. Seuraavalla kaudella Kantee pelasi Italian liigan HC Valpellicessa, jossa hän päätti uransa keväällä 2012.
Kantee varattiin NHL:ään vuonna 2002, kun Chicago Blackhawks valitsi hänet kuudennella kierroksella varausvuorolla 188. Chicago kuitenkin luopui Kanteen oikeuksista kesällä 2006..
Kantee edusti Suomea kahdesti junioreiden MM-kilpailuissa. Hän oli mukana alle 18-vuotiaiden MM-kilpailuissa vuonna 2002 ja alle 20-vuotiaiden MM-kilpailuissa vuonna 2004.
Kolumbianpöllönen

| Kolumbianpöllönen |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Kirkupöllöset Megascops
Laji::  colombianus
Kaksiosainen nimi
 Megascops colombianus  Traylor, 1952 
Synonyymit
 Otus colombianus Traylor, 1952 
Katso myös
   Kolumbianpöllönen Wikispeciesissä   Kolumbianpöllönen Commonsissa 
Infobox OKNimi-testi OKIUCN-testi OK: 
Kolumbianpöllönen (Megascops colombianus aiemmin Otus colombianus) on pöllöihin kuuluva lintu. Sitä tavataan Kolumbiassa ja Ecuadorissa.
Sen elinpiiriä ovat subtrooppiset ja trooppiset kosteat vuoristoseudut ja laidunalueet. Sen uhkana on elinalueiden häviäminen.
Aiheesta muualla

Kolumbianpöllönen (Megascops colombianus) BirdLife International Data Zone. (englanniksi)
Kirsi Kemppainen

Kirsi Kemppainen (s. 4. joulukuuta 1975) on suomalainen pikajuoksija. Hän edusti aktiiviurallaan Tampereen Pyrintöä ja hänen valmentajanaan toimi Riitta Maunula. Hän saavutti urallaan neljä hopeamitalia SM-hallikisoista 400 metrin matkalla. Kalevan kisoissa hänen paras sijoituksensa oli neljäs, jonka hän saavutti vuosina 1997 ja 1999 samalla matkalla. SM-viesteissä hän voitti Suomen mestaruuden Tampereen Pyrinnön 4 × 400 metrin joukkueessa vuonna 1998 ja sijoittui samalla matkalla pronssille vuonna 1996. Pikaviestistä hänellä on myös yksi pronssimitali vuodelta 1994.
Kemppainen edusti Suomea vuonna 1994 alle 20-vuotiaiden MM-kisoissa Lissabonissa 4 × 400 metrin viestijoukkueessa, joka sijoittui viidenneksi ajalla 3.37,55. Hän edusti Suomea myös ensimmäisissä alle 23-vuotiaiden EM-kisoissa Turussa 4 × 400 metrin viestijoukkueessa. Joukkue juoksi matkalla edelleen voimassa olevan 22-vuotiaiden Suomen ennätyksen 3.34,88 sijoittuen neljänneksi.
Kostamuksen rata

Kostamuksen rata on rautatieosuus Karjalan tasavallassa Venäjällä. Se yhdistää Lietmajärven ja Kostamuksen Suomen rataverkon rataosaan Kontiomäki–Vartius.
Knud Thestrup

| Knud Thestrup |
| --- | --- |
 Thestrupin pidätyskuva saksalaismiehityksen ajalta vuonna 1944.
Tanskan oikeusministeri
 Hilmar Baunsgaardin hallitus 2. helmikuuta 1968 – 11. lokakuuta 1971  
Edeltäjä:  K. Axel Nielsen
Seuraaja:  K. Axel Nielsen
Kansankäräjäedustaja
 1947–1973  
Henkilötiedot
Koko nimi:  Knud Ole Martin Thestrup
Syntynyt: 27. elokuuta 1900 Præstø, Tanska
Kuollut: 12. kesäkuuta 1980 (79 vuotta)
Ammatti:  juristi, poliitikko
Tiedot
Puolue:  Konservatiivinen kansanpuolue
Knud Ole Martin Thestrup (27. elokuuta 1900 Præstø – 12. kesäkuuta 1980) oli tanskalainen juristi ja konservatiivisen kansanpuolueen poliitikko. Hän istui kansankäräjillä 1947–1973 ja toimi Tanskan oikeusministerinä 1968–1971.
Heinäkuusta 1944 toukokuuhun 1945 Thestrup oli Gestapon vankina.
Aiheesta muualla

Kuvia tai muita tiedostoja aiheesta Knud Thestrup Wikimedia Commonsissa
Knud Thestrup Tanskan kansankäräjien verkkosivuilla (tanskaksi)
Knud Thomsen

| Knud Thomsen> Tanskan kauppaministeri |
| --- | --- |
 Hilmar Baunsgaardin hallitus 2. helmikuuta 1968 – 11. lokakuuta 1971  
Edeltäjä:  Ove Hansen
Seuraaja:  Erling Jensen
Kansankäräjäedustaja
 1960–1975  
Euroopan parlamentin jäsen
 Tanska 1973–1974  
Henkilötiedot
Koko nimi:  Knud Erik Gad Thomsen
Syntynyt: 16. tammikuuta 1908 Aalborg, Tanska
Kuollut: 3. helmikuuta 1996 (88 vuotta)
Tiedot
Puolue:  Konservatiivinen kansanpuolue
Knud Erik Gad Thomsen (16. tammikuuta 1908 Aalborg – 3. helmikuuta 1996) oli tanskalainen konservatiivisen kansanpuolueen poliitikko. Hän istui kansankäräjillä vuosina 1960–1975 ja toimi Tanskan kauppaministerinä 1968–1971. Vuosina 1973–1975 hän oli Euroopan parlamentin jäsen.
Aiheesta muualla

Knud Thomsen Tanskan kansankäräjien verkkosivuilla (tanskaksi)
Kiko

| Henkilötiedot |
| --- | --- | --- |
Koko nimi: Francisco Miguel Narváez Machón
Syntymäaika: 26. huhtikuuta 1972 (ikä 52)
Syntymäpaikka: Jerez de la Frontera, Cádiz, Espanja
Seurat
| Vuodet | Seura | O (M) |
| 1991–1993 1993–2001 2002 | Cádiz Atlético Madrid Extremadura | 78 (12) 225 (48) 11 (1) |
Maajoukkue
| 1992–1998 |  Espanja | 26 (5) |
 Seurajoukkueuran tilastot kattavat vain kansalliset sarjat.
Francisco Miguel ”Kiko” Narváez Machón (s. 26. huhtikuuta 1972 Jerez de la Frontera, Cádizin maakunta, Espanja) on espanjalainen entinen jalkapalloilija.
Seurajoukkueura

Kiko oli yksi 1990-luvun menestyneimmistä jalkapalloilijoista, jonka ura kuitenkin päättyi ennenaikaisesti loukkaantumisten takia. Hän oli Cádizin kasvatti ja edusti seuraa ensimmäisen kerran Espanjan pääsarjassa kaudella 1990–1991. Vuonna 1993 Kiko siirtyi Atlético Madridiin, jossa hän pelasi kaikkiaan kahdeksan kautta. Hän kuului kaudella 1995–1996 tuplamestaruuden voittaneeseen kokoonpanoon. Atléticon pudottua kaudella 1999–2000 Espanjan pääsarjasta Kiko ei monen muun tähtipelaajan tavoin jättänyt seuraansa, vaan jatkoi Atléticon riveissä tavoitteena pikainen nousu. Kiko päätti pelaajauransa lopulta Extremadurassa vuonna 2002. Kikon pääsarjaura kattoi kaikkiaan 271 ottelua, joissa hän teki 60 maalia.
Maajoukkueura

Kiko teki ensiesiintymisensä Espanjan maajoukkueessa Latviaa vastaan pelatussa ottelussa vuonna 1992. Myöhemmin hän edusti maataan vuoden 1996 EM-kilpailuissa Englannissa sekä vuoden 1998 MM-kilpailuissa Ranskassa. Kaikkiaan Kiko pelasi 28 maaottelua, joissa hän teki viisi maalia. Junioritasolla hän oli mukana voittamassa olympiakultaa vuoden 1992 kesäolympialaisissa Barcelonassa.
Muuta

Pelaajauransa jälkeen Kiko on toiminut jalkapallokommentaattorina espanjalaisilla televisio- ja radioasemilla.
Hyökkääjä Fernando Torres pitää Kikoa suurena esikuvanaan ja omisti vuoden 2006 MM-kilpailuiden Tunisia-ottelussa tekemänsä voittomaalin juuri Kikolle. Toinen Kikoa esikuvanaan pitävä nykyjalkapalloilija on hyökkääjä Dani Güiza. Alun perin jereziläinen Güiza juhlii jokaista tekemäänsä maalia niin sanotulla jousimiestuuletuksella, jonka Kiko kehitti ja teki tunnetuksi Atléticon vuosinaan. Kiko myös valmensi Güizaa tämän nuoruudessa ja tuuletus on kunnianosoitus vanhalle oppi-isälle.
Kikon kotikunnassa Jerezissä on hänen mukaansa nimetty urheiluhalli Polideportivo Kiko Narváez.
Kiko Narváezin urheiluhalli Jerezissä.
Kirjopillike

| Kirjopillike |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Pillikkeet Galeopsis
Laji::  speciosa
Kaksiosainen nimi
 Galeopsis speciosa  Mill. 
Katso myös
   Kirjopillike Wikispeciesissä   Kirjopillike Commonsissa 
Infobox OKNimi-testi OK: 
Kirjopillike eli kirjava pillike (Galeopsis speciosa) on kirjavakukkainen pillikkeiden (Galeospis) sukuun ja huulikukkaiskasvien (Lamiaceae) heimoon kuuluva yksivuotinen kasvilaji. Se on Suomessa muinaistulokas.
Ulkonäkö

Kirjopillike on jäykkä, ruohovartinen 20–90 senttimetriä korkea kasvi. Lehdet kasvavat vastakkain ja ne ovat karvaisia. Varsi on haarova, kulmikas ja karvainen.
Kirjopillike on Suomessa tavattavista pillikkeistä suurikukkaisin. Sen kukat ovat huulimaiset, alahuuli on violetti ja muut osat keltaiset. Kukan pohjassa on mettä, jota juodakseen hyönteisten on kurkotettava niin syvälle kukan sisään, että ne väistämättä tahriintuvat siitepölyyn. Ihmislapset nykivät kukkia irti ja imaisevat niiden pohjassa olevan mesitipan suuhunsa. Kirjopillike kukkii loppukesällä heinäkuusta syyskuuhun.
Levinneisyys

Kirjopillikettä tavataan Euroopassa ja Länsi-Aasiassa. Kirjopillike on yleinen koko Suomessa lukuun ottamatta Pohjois-Lappia. Se on muinaistulokas ja levinnyt Suomeen muualta Euroopasta ihmisen mukana.
Kasvupaikat

Kirjopillike kasvaa joutomailla, metsänreunoilla, tienvarsilla ja viljelyksillä. Se suosii ravinteikkaita ja typpipitoisia kasvupaikkoja.
Aiheesta muualla

Suomen Lajitietokeskus: Kirjopillike (Galeopsis speciosa)
Kasviatlas 2022: Kirjopillikkeen levinneisyys Suomessa.
Pohjolan kasvien pauloissa: Galeopsis speciosa - kirjopillike
Pinkka, Lajintuntemuksen oppimisympäristö: Kirjopillike (Galeopsis speciosa)
ITIS: Galeopsis speciosa (englanniksi)
United States Department of Agriculture (USDA): Galeopsis speciosa (englanniksi)
Centre for Agriculture and Biosciences International (CABI): Galeopsis speciosa (englanniksi)
Kirjopillikkeen lehtiä.
Kirsi Kiviharju

Kirsi Kiviharju on suomalainen harpisti.
Kiviharju suoritti harppudiplomin Sibelius-Akatemiassa, josta valmistui musiikin maisteriksi vuonna 1995. Hän oli jo aiemmin kouluttautunut pianonsoitonopettajaksi. Kiviharju täydensi harpunsoiton opintojaan Yhdysvalloissa Susann McDonaldin ja Norjassa Willy Postman johdolla. Hän on toiminut vapaana kamarimuusikkona sekä harpun äänenjohtajana Suomen Kansallisoopperan orkesterissa ja varaäänenjohtajana Tampereen kaupunginorkesterissa. Hän on esiintynyt useissa eri Euroopan maissa. Hän on opettanut Sibelius-Akatemiassa ja Espoon musiikkiopistossa.
Kiviharjua arvostetaan erityisesti ranskalaisen musiikin tulkitsijana. Hänen soiton tunnusmerkkeinä pidetään vivahteikkaan tulkinnan lisäksi hänen kykyään loihtia instrumentistaan kantava sointi. Hänen harpputaidettaan on myös kuvattu viimeistellyksi ja sävykkääksi.  Hänen instrumenttinsa on Yhdysvalloissa valmistettu Venus Diplomat Grand Concert -harppu.
Kiviharju on sekä esiintynyt että levyttänyt nimekkäiden taiteilijoiden, kuten sopraanoiden Barbara Hendricksin ja Tarja Turusen kanssa.  Hän on myös soittanut harppua sopraano Pia Freundin kanssa muodostamansa duon jäsenenä. Kiviharju on pitänyt konsertteja ja julkaissut levyjä urkuri Kalevi Kiviniemen kanssa. Lisäksi hän tehnyt lukuisia radionauhoituksia Yleisradiolle.
Kirjeshakin Suomen-mestaruus

Kirjeshakin Suomen-mestaruus on kilpailu, jossa pelataan kirješakin Suomen mestaruudesta. Turnauksia on järjestetty vuodesta 1951 lähtien.
Kisan historiaa

Alkuaikoina pelien siirrot välitettiin lähettämällä kirje postissa vastapelaajalle. Ensimmäisen, mutta tuolloin vielä epävirallisen Suomen mestaruuden (vuosina 1944–1946) voitti Eino Heilimo. Virallisia mestaruusturnauksia on pelattu 1950-luvun alusta lähtien. Ensimmäisen virallisen mestaruusturnauksen voittaja oli Antti G. Ojanen vuonna 1951. Viimeinen perinteisesti kirjeiden välityksellä pelattu turnaus päättyi 2007 ja sen voitti Pauli Aulaskari.
Vuosina 2002–2007 perinteisen turnausmuodon rinnalla kilpailtiin sähköpostitse pelattavan SM-turnauksen mestaruudesta. Ensimmäisen sähköpostitse pelatun turnauksen voitti Pertti Peuraniemi. Vuodesta 2008 alkaen turnaukset on pelattu kansainvälisen kirješakkiliiton (ICCF) palvelinta käyttämällä. Vuonna 2016 kilpailtiin Suomen mestaruudesta jo 66. kerran. Eniten mitaleita vuoteen 2008 mennessä oli voittanut Bo Jäderholm (5 kultaa, 2 hopeaa ja yksi pronssi). Yksi voitoista oli jaettu mestaruus.
Yleisen sarjan Suomen mestaruuden ohella pelataan myös naisten ja veteraanien SM-turnauksia.
Kirješakin Suomen mestarit

Kirješakin Suomen mestaruuden ovat voittaneet:
| 0 | 1 | 2 |
| --- | --- | --- |
|  (Kisan järjestysnumero, mestari, kisan päättymisvuosi) 1. Antti G. Ojanen 1951  2. Jaakko Päivärinta 1956  3. Päivärinta ja Ojanen 1956  4. Arvo Kaasalainen ja Erkki Nyström 1959  5. Arno Sauso 1961  6. Göran Lågland 1962  7. Göran Lågland 1963  8. Göran Lågland 1964  9. Arno Sauso 1965  10. Leo Hällström 1966  11. Armas Björkqvist 1967  12. Usko Koskinen 1968  13. Aarne Ruotanen 1969  14. Unto Venäläinen 1970  15. Olavi Lampela 1971  16. Unto Venäläinen 1972  17. Aarne Ruotanen 1973  18. Juhani Sorri 1974  19. Kalevi Kaunonen 1975  20. Pertti Lehikoinen 1976  |  21. Pekka Nikkanen 1977  22. Erkki Havansi 1978  23. Olli Koskinen 1979  24. Timothy Binham 1980  25. Jouni Yrjölä 1981  26. Jorma Paavilainen 1982  27. Jyrki Auvinen 1983  28. Olavi Airas 1984  29. Kari Tikkanen 1985  30. Veijo Mäki 1987  31. Auvo Kujala 1988  32. Mika Ebeling 1990  33. Hannu Salokangas 1990  34. Seppo Rastas 1991  35. Tero Kokkila 1992  36. Reijo Hiltunen 1992  37. Asko Linna 1994  38. Kimmo Välkesalmi 1995  39. Asko Linna 1995  40. Jari Mannermaa 1997  41. Veli-Matti Huuskonen 1997  |  42. Heikki Pigg 1998  43. Bo Jäderholm 1999  44. Pentti Lehtinen 2000  45. Matti Huuskonen 2001  46. Taisto Koskela 2001  47. Pekka Asomäki 2002  48. Bo Jäderholm 2002  49. Bo Jäderholm 2005  50. Jyrki Lehtosaari 2005  51. Sakari Pesonen 2006  52. Pauli Aulaskari 2007  |
Ko Yong-hui

Ko Yong-hui (kor. 고용희, Go Yong-hui; 26. toukokuuta 1952 Osaka – 24. toukokuuta 2004 Pariisi) oli pohjoiskorealainen tanssija ja muusikko, jonka lapsia suhteesta Kim Jong-iliin ovat maan johtaja Kim Jong-un sekä tämän sisarukset Kim Jong-chul ja Kim Yo-jong.
Kon isä oli kotoisin Jejun saarelta nykyisen Etelä-Korean alueelta, mutta oli muuttanut vuonna 1929 muuttanut Japaniin, jossa Ko syntyi Tsuruhashin korealaislähiössä Osakassa. Valtiolliset tiedotusvälineet Pohjois-Koreassa ovat vaienneet Kon taustasta, koska eteläkorealainen tai japanilainen tausta on ristiriidassa Paektuvuoren verilinjaa koskevan myytin kanssa. Ko muutti vanhempineen Pjongjangiin vuonna 1961 tai 1962. Hän liittyi 1970-luvun alussa Mansudae-taideseurueeseen. Hänestä tuli yksi sen johtavista esiintyjistä ja hän esitti sen jäsenenä sooloja changgo-lyömäsoittimella. Ko pääsi Mansudae-taideseurueen mukana esiintymään myös monissa japanilaisissa kohteissa vuonna 1973. Hänen suhteensa Kim Jong-ilin kanssa alkoi vuonna 1975 tai 1976. Ko kiersi myöhemmin Kim Jong-ilin seurassa tämän neuvonantomatkoilla ja sotilaskohteiden tarkastuskäynneillä toimien epävirallisessa ensimmäisen naisen asemassa.
Ko matkaili vielä 1990-luvun alussa lastensa kanssa Japanissa. Vuonna 1994 hänellä todettiin rintasyöpä, johon hänet lähetettiin saamaan hoitoa Ranskaan. Rintasyövän uusiuduttua Ko palasi vuonna 2003 hoidettavaksi Ranskaan. Hänelle tehtiin molempien rintojen mastektomia, mutta sairaus muodosti etäpesäkkeitä. Ko kuoli Etelä-Korean tiedustelupalvelun mukaan Pariisissa, josta hänen ruumiinsa siirrettiin Pjongjangiin. Vuonna 2012 hänelle valmistettiin hauta lähelle Vallankumouksellisten marttyyrien hautausmaata Pjongjangiin. Loikanneiden mukaan ihmisiä on määrätty hautapaikalle osoittamaan kunnioitusta Ko Yong-huille.
Toukokuussa 2012 Ko Yong-huita käsittelevä 85-minuuttinen propagandaelokuva kantaesitettiin korkea-arvoisille Korean työväenpuolueen edustajille. Hänestä ei käytetä elokuvassa oikeaa nimeä vaan häneen viitataan "Chosunin äitinä" ja "Suurena äitinä". Yleensä tausta Japanissa johtaa Pohjois-Korean yhteiskunnallisessa hierarkiassa matalimpiin ryhmiin sijoittumiseen. Vuoden 2022 tiedon mukaan Kim Jong-unilla on yhä sukulaisia Jejun saarella Etelä-koreassa.
Kontulan ala-aste

Kontulan ala-aste Rintinpolulta katsottuna
Kontulan ala-aste on koulu Kontulassa, Helsingissä. Koulussa on luokat 1–6, erityisopetusta ja maahanmuuttajille tarkoitettu valmistava luokka. Koulurakennuksen suunnittelivat arkkitehdit Timo ja Tuomo Suomalainen. Koulurakennus otettiin käyttöön 1.4.1970. Koulussa on noin 450 oppilasta.
Koneviesti

| Koneviesti |
| --- | --- |

Lehtityyppi:  aikakauslehti
Julkaisija:  Viestimedia Oy
ISSN:  ISSN 0355-0729
Levikki:  47 000 (1992) 32 266 (LT 2011) 28 604 (LT 2016)
Perustettu:  1952
Päätoimittaja:  Eemeli Linna
Sitoutuneisuus:  sitoutumaton
Kotikunta:  Helsinki
Kotimaa:  Suomi
Ilmestymistiheys:  16 kertaa vuodessa
Kieli:  suomi
Aiheesta muualla
Kotisivu
Koneviesti on maa-, metsätalouden ja maarakennuksen parissa työskenteleville suunnattu ammattilehti. Aihealue on laaja: maa- ja metsätalouskoneet, maarakennuskoneet, yhdyskuntatekniikka ja maastoajoneuvot. Lisäksi tulevat konealan uutiset, ajankohtaiset tapahtumat ja kuulumiset alan messuilta. Pääosassa lehdessä ovat käytännön olosuhteissa tehdyt vertailutestit ja koeajot. Lehden mukana ilmestyy myös uusiin energiamuotoihin keskittyvä BioEnergia-liite viisi kertaa vuodessa. Lehden vakiopalstoihin kuuluvat myös maatalouskoneiden historiasta kertova Weteraanit-osa, jossa esitellään vanhoja työkoneita ja niiden kehitystä sekä Huolto ja korjaus -osio, joka keskittyy käytettyjen työkoneiden kunnostukseen. Lehden päätoimittajan Uolevi Oriston lisäksi lehdellä oli vuoden 2013 paikkeilla viisi muuta toimittajaa ja kahdeksan vakituista avustajaa.
Koneviestin perusti vuonna 1952 lapualainen koneteknikko ja paikallislehden toimittaja Paavo Raukko (1899–1973), ja kustantajana toimi seinäjokelainen Maaseudun ammattilehtiyhtymä. Aluksi lehden nimi oli Maaseudun Koneviesti, mutta kustantajan vaihtuessa vuonna 1957 Viestilehdet muutti lehden nimen pelkäksi Koneviestiksi. Koneviestin ohella Viestilehdet julkaisi vuosina 1998–2003 myös erillistä Mikroviesti-lehteä, joka keskittyi maa- ja metsätalouden tietotekniikkaan ja yleisiin tietotekniikan perusteisiin. Vuoden 2004 alussa lehti kuitenkin sulautettiin kannattamattomana Koneviestiin, jonka liitteenä Mikroviesti on ilmestynyt muutamia kertoja vuodessa. Koneviestissä julkaistiin Valtion maatalouskoneiden tutkimuslaitoksen Vakolan koetusselostuksia Koneviestin ja Vakolan keskinäisen sopimuksen mukaisesti.
Moottoriviesti

Moottoriviesti (MV) oli Koneviestin autoliite, joka eriytettiin omaksi lehdekseen vuonna 1965. A-lehtien kustantaja Olli Lyytikäinen osti lehden vuonna 1973 ja yhdisti sen Tuulilasiin. Moottoriviestiä tekivät viimeisinä vuosina päätoimittaja Erkki Raukko ja toimittaja Matti Järvi, jotka jatkoivat Tuulilasin toimituksessa.
Kostajat (yhtye)

Kostajat on suomalainen yhtye. Yhtyeen johtohahmot ovat Otra Romppanen ja O-E Makkonen. Muita yhtyeessä soittaneita ovat mm. Antero Timonen, Arto Mylläri, Rene Lukinmaa, Teho Majamäki, Jake Romppanen, Joppe Vento, Laiska Lajunen ja Tommi Kanerva. Yhtye on julkaissut kolme levyä, ''Kostajat'' Riemu-levymerkin kautta vuonna 2000, ''Pimeää ainetta'' Zerga recordsin kautta vuonna 2002 ja ''Kosminen Urg'' omakustanteena vuonna 2009.
Aiheesta muualla

http://www.finnmusic.net/main.php?6151545748077550511253426e13
https://www.facebook.com/Kostajat/
https://www.discogs.com/artist/1341420-Kostajat
Kirsi Rautava

Kirsi Maria Rautava (s. 22. kesäkuuta 1978 Kajaani) on suomalainen lumilautailija.
Rautava osallistui Salt Lake City olympialaisiin 2002. Hän sijoittui lumikourun karsinnassa 18:nneksi, eikä päässyt 12 kilpailijan finaaliin. Vuoden 2001 maailmanmestaruuskilpailuissa Madonna di Campigliossa Rautava oli lumikourun 20:s. Maailmancupissa Rautava on ollut parhaimmillaan lumikourussa viides maaliskuussa 2002 Rukalla
Rautava aloitti lumilautailun vuonna 1992 ja voitti ensimmäisen Suomen mestaruuden vuonna 1996. Ennen lumilautailu-uraa Rautava harrasti balettia. Rautavan lempinimi on Kinkku.
Kontu (täsmennyssivu)

Wikisanakirjassa on tähän liittyvä sananselitys: .
Kontu voi tarkoittaa ainakin seuraavia asioita:
Kontu, kuvitteellinen hobittien asuttama maa J. R. R. Tolkienin kirjoissa
Kontu, kylä Kivennavalla luovutetussa Karjalassa
Kontu, kylä Lappeenrannassa entisen Nuijamaan ja aiemmin Jääsken alueella
FC Kontu (myös KontU), Kakkosessa pelaava helsinkiläinen jalkapalloseura.
Kontu, suomalaisten Tolkien-harrastajien internetsivusto
Arvi Kontu (1883-1945), suomalainen agronomi, kansanedustaja ja maanviljelysneuvos
Eeva Kontu (s. 1981), suomalainen muusikko ja kapellimestari
Elina Kontu (s. 1958), suomalainen kasvatustieteilijä ja professori
Sinikka Kontu (o.s. Tyynelä, s. 1954), suomalainen yleisurheilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kontu”, voi hakea sivunnimihaulla, laajalla sivunnimihaulla tai tekstihaulla.
Kikki Danielsson

Kikki Danielsson, heinäkuu 2008.
Kikki Danielsson (s. 10. toukokuuta 1952 Osby, Ruotsi), on ruotsalainen countrylaulaja, dansbandlaulaja ja harmonikansoittaja.
Kilpailuesiintymiset > Melodifestivalen

Miss Decibel (Wizex, 1978 — toinen sija)
Mycke' mycke' mer (Chips, 1980 — 4:s)
God morgon (Chips, 1981 — toinen sija)
Dag efter dag (Chips, 1982 — voitto)
Varför är kärleken röd? (1983 — toinen sija)
Bra vibrationer (1985 — voitto)
En enda gång (1992 — 4:s)
Vem é dé du vill ha (Kikki, Bettan & Lotta, 2002 — 3:s)
I dag & i morgon (2006 — 10:s)
Osby Tennessee (2018 — semifinaalin 7:s)
Kilpailuesiintymiset > Norsk Melodi Grand Prix

Vem é dé du vill ha (Kikki, Bettan & Lotta, 2003 — 4:s)
Diskografia > Albumit

Rock'n Yodel (1979)
Just Like a Woman (1981)
Kikki (1982)
Varför är kärleken röd? (1983)
Singles Bar (1983)
Midnight Sunshine (1984)
Kikkis 15 bästa låtar (1984)
Bra vibrationer (1985)
Papaya Coconut (1986)
Min barndoms jular (1987)
Canzone d'Amore (1989)
På begäran (1990)
Vägen hem till dej (1991)
In Country (1992)
Jag ska aldrig lämna dig (1993)
På begäran 2 (1994)
Långt bortom bergen (1997)
I mitt hjärta (1999)
100% Kikki (2001)
Fri - En samling (2001)
Nu är det advent (2001)
I dag & i morgon (2006)
Kikkis bästa (Kokoelmalevy) (2008)
Första dagen på resten av mitt liv (2011)
Postcard from a Painted Lady (2011)
Christmas Card from a Painted Lady (2016)
Portrait of a Painted Lady (2017)
Aiheesta muualla

Wikimedia Commonsissa on kuvia tai muita tiedostoja aiheesta .
Kostajattaret

| Kostajattaret> Platinum |
| --- | --- |

Alkuperäisteos
Kirjailija:  Jo Rees
Kieli:  englanti
Genre:  kaunokirjallisuus
Julkaistu:  2007
Suomennos
Suomentaja:  Ulla Lempinen
Kansitaiteilija:  Sanna-Reeta Meilahti
Kustantaja:  Gummerus
Julkaistu:  2009
Ulkoasu:  Sidottu
Sivumäärä:  511
ISBN:  978-951-20-7728-1

Seuraava:  Uhkapelurit
Löydä lisää kirjojaKirjallisuuden teemasivulta
Kostajattaret (engl. Platinum) on Jo Reesin ensimmäinen suomennettu teos. Kirja kertoo  kolmesta naisesta, jotka päättävät kostaa miljardööri Juri Hordinskille. Kirjan on suomentanut Ulla Lempinen, ja sen on julkaissut 2009 Gummerus.
Juoni

Kirjan tarina kietoutuu kolmen naisen ympärille: Peaches Gold on Los Angelesin vaikutusvaltaisin maksullinen seuralaineni, Frankie Willis on nuori kansitarjoilijatar Puskin-jahdilla ja Emma Hayley on viisikymppinen aristokraatti. Näitä kolmea naista yhdistää se, että miljardööri, Juri Hordinski on pilannut heidän elämänsä ja he aikovat kostaa.